12. ฐานะการเงินและผลการดำเนินงาน

(1) งบการเงิน : สรุปฐานะการเงินและผลการดำเนินงาน

-   รายงานการสอบบัญชีของผู้สอบบัญชี

  ปี 2545

1.  ส่วนแบ่งผลกำไรตามวิธีส่วนได้เสียจาก Feng-li Pulp and Paper Industries Co.,
    Ltd. ซึ่งเป็นบริษัทย่อยของบริษัท อุตสาหกรรมเยื่อและกระดาษ คาสเซ่อร์พีค จำกัด
    (บริษัทร่วม) บริษัทฯได้บันทึกในรายการส่วนได้จากการลงทุนในบริษัทร่วมจำนวน 9.63
    ล้านบาท โดยที่งบการเงินของ Feng-li Pulp and Paper Industries Co., Ltd.
    ยังไม่ได้ผ่านการสอบบัญชีจากผู้สอบบัญชี

2.  บริษัทย่อย 2 แห่ง ที่ดำเนินกิจการในประเทศกัมพูชา
    ที่นำมาจัดทำงบการเงินรวมและนำมาคำนวณตามวิธีส่วนได้เสีย ตรวจสอบโดยผู้สอบบัญชีอื่น
    ผู้สอบบัญชีของบริษัทไม่สามารถตรวจสอบให้เป็นที่น่าพอใจในความถูกต้องของงบการเงินของบริษัทย่อยทั้ง
    2 แห่งดังกล่าวได้ เนื่องจากถูกจำกัดขอบเขตโดยสถานการณ์
    (ดูหมายเหตุประกอบงบการเงินข้อ 10 และข้อ 31)

3.  บริษัทย่อยแห่งหนึ่ง ที่ตั้งอยู่ที่กรุงพนมเปญ ประเทศกัมพูชา หยุดดำเนินการชั่วคราว
    เนื่องจากเหตุจลาจล เมื่อวันที่ 29 มกราคม 2546
    ฝ่ายบริหารไม่สามารถประเมินได้ว่าจะดำเนินการเมื่อใด
    งบการเงินนี้ได้จัดทำขึ้นโดยไม่ได้รวมรายการปรับปรุงที่อาจมีขึ้นจากการดำเนินงาน
    (ดูหมายเหตุประกอบงบการเงินข้อ 31)

4.  Castle Peak Garment Factory (Laos) Co., Ltd. ซึ่งเป็นบริษัทย่อยแห่งหนึ่ง
    ปัจจุบันโครงการได้หยุดชะงัก
    เนื่องจากปัจจัยบางประการในประเทศลาวไม่เอื้ออำนวยต่อผลประโยชน์ที่จะได้รับจากการลงทุนในทรัพย์สิน
    (ดูหมายเหตุประกอบงบการเงินข้อ 15 และข้อ 16)

ปี 2544

1.  ภาวะวิกฤตทางเศรษฐกิจของประเทศไทยและภูมิภาคเอเซียแปซิฟิคโดยรวม
    อันเกี่ยวเนื่องจากการลดลงของมูลค่าของหน่วยเงินตรา
    และการลดลงของความเจริญเติบโตทางเศรษฐกิจของประเทศ
    ซึ่งมีผลกระทบต่อการดำเนินธุรกิจของบริษัทฯ และผู้ที่เกี่ยวข้องและยังมีผลต่อเนื่องไปในอนาคต
    ซึ่งกระทบบริษัทย่อยจำนวน 4 แห่ง ซึ่งดำเนินธุรกิจอสังหาริมทรัพย์

2.  ตามหมายเหตุประกอบงบการเงินข้อ 16 ณ วันที่ 31 ธันวาคม 2544 และ 2543 บจก.ซีพีจี
    การ์เมนท์ ซึ่งเป็นบริษัทย่อย ได้ผิดนัดชำระหนี้เงินกู้ยืมและดอกเบี้ยสถาบันการเงิน 1 แห่ง
    ที่ถูกสั่งปิดกิจการ รวมจำนวน 35.31 ล้านบาท และ31.53 ล้านบาท ตามลำดับ
    ยอดหนี้ดังกล่าวได้ถูกโอนสิทธิ์ให้กองทุนฟื้นฟูและพัฒนาระบบสถาบันการเงิน
    และอยู่ระหว่างถูกฟ้องร้อง

3.  ตามหมายเหตุประกอบงบการเงิน ข้อ 15 ณ วันที่ 31 ธันวาคม 2544 และ 2543
    สิทธิการเช่าอาคารและอุปกรณ์บนที่เช่าในประเทศลาวของ Castle Peak Garment
    Factory (Laos) Co., Ltd. ซึ่งเป็นบริษัทย่อยมีมูลค่าตามบัญชี 32.53 ล้านบาทและ
    32.60 ล้านบาท ตามลำดับ ปัจจุบันโครงการได้หยุดชะงัก
    เนื่องจากปัจจัยบางประการในประเทศลาว
    ไม่เอื้ออำนวยผลประโยชน์ที่จะได้รับจากการลงทุนในทรัพย์สินดังกล่าว
    จึงขึ้นอยู่กับปัจจัยที่เอื้ออำนวยต่อการลงทุนสำหรับธุรกิจสิ่งทอในประเทศลาวในอนาคต

4.  ณ วันที่ 31 ธันวาคม 2544 และ 2543 บริษัทฯบันทึกเงินลงทุนในบริษัทย่อย 2 แห่งคือ
    Cambodia Castle Peak Garment Export Co., Ltd. และ Cambodia CPG
    Garment Export Co., Ltd. และบริษัทร่วม 2 แห่งคือ บริษัท คาสเซ่อร์พีค เคเทอริ่ง
    จำกัด และ บริษัท ฟูกูยามา ดีเวลลอปเมนท์ จำกัด (และจำนวน 4 แห่งในปี 2543)
    ตามวิธีส่วนได้เสียจากเงินลงทุนในบริษัทดังกล่าวสำหรับปีสิ้นสุดวันที่ 31 ธันวาคม 2544 และ
    2543 คำนวณจากงบการเงินที่จัดทำขึ้นโดยบริษัทฯ และยังไม่ได้ตรวจสอบโดยผู้สอบบัญชี
    งบดุลรวมได้รวมยอดสินทรัพย์ของบริษัทย่อยและเงินลงทุนในบริษัทร่วมตามวิธีส่วนได้เสีย
    คิดเป็นร้อยละ 10.82 และ 12.01 ของยอดรวมสินทรัพย์ของงบดุลรวมตามลำดับ
    และส่วนแบ่งผลขาดทุน
    ซึ่งแสดงรวมในงบกำไรขาดทุนรวมจากการลงทุนในบริษัทย่อยและบริษัทร่วมดังกล่าว
    สำหรับปีมีจำนวน 0.02 ล้านบาท และ 0.02 ล้านบาท ตามลำดับ
    ส่วนที่แสดงรวมในงบการเงินเฉพาะบริษัท เงินลงทุนในบริษัทย่อยและบริษัทร่วมดังกล่าว
    คิดเป็นร้อยละ 0.05 และ 0.05 ของยอดรวมสินทรัพย์ของงบดุลเฉพาะบริษัท
    และส่วนแบ่งขาดทุนจากเงินลงทุนตามวิธีส่วนได้เสียจากบริษัทย่อย
    และบริษัทร่วมในงบกำไรขาดทุนเฉพาะบริษัท จำนวน 46.97 และ 39.74 ล้านบาท
    ตามลำดับ

ปี 2543

1.  ภาวะวิกฤตทางเศรษฐกิจของประเทศไทย และภูมิภาพเอเซียแปซิฟิคโดยรวม
    อันเกี่ยวเนื่องจากการลดลงของมูลค่าของหน่วยเงินตราและการลดลงของความเจริญเติบโตทางเศรษฐกิจของประเทศ
    ซึ่งมีผลกระทบต่อการดำเนินธุรกิจของบริษัทและบริษัทย่อย ที่ดำเนินธุรกิจด้านอสังหาริมทรัพย์
    และยังมีผลต่อเนื่องในอนาคต

2.  บริษัท คาสเซ่อร์พีคโฮลดิ้งส์ จำกัด (มหาชน) และบริษัท ซีพีจี การ์เมนท์ จำกัด
    ผิดนัดการชำระหนี้ต่อสถาบันการเงินแห่งหนึ่ง
    หนี้ดังกล่าวอยู่ในระหว่างการถูกฟ้องร้องและเจรจาประนอมหนี้
    ซึ่งคณะกรรมการบริษัทคาดว่าจะประนอมหนี้สำเร็จในเดือนมีนาคม 2544
    (ดูรายละเอียดในหมายเหตุประกอบงบการเงินข้อ 15)

3.  บริษัท ซัน พร็อพเพอร์ตี้ จำกัด ซึ่งบริษัทย่อยดำเนินธุรกิจด้านอสังหาริมทรัพย์
    ต้องชะลอการก่อสร้าง 1 โครงการที่ลงทุนไปแล้ว 24.76 ล้านบาท
    เนื่องจากบริษัทการเงินซึ่งเป็นแหล่งเงินทุนถูกคำสั่งปิดกิจการ

4.  บริษัทร่วมในต่างประเทศ 2 แห่งคือ Thai Union Garment Factory Co., Ltd. และ
    C.P.H.(U.S.) Corp. บันทึกเงินลงทุนตามวิธีส่วนได้เสียในปี 2543 และ 2542
    ไม่มีมูลค่าคงเหลือ
    ได้หยุดดำเนินการเนื่องจากไม่ประสบความสำเร็จและภาวะการแข่งขันในตลาดสูง
    ปัจจุบันยังไม่มีนโยบายการชำระบัญชี และอยู่ในระหว่างเจรจากับผู้ลงทุนในต่างประเทศ
    ฝ่ายบริหารจึงยังไม่สามารถประมาณมูลค่าที่จะได้รับคืนจากเงินลงทุนดังกล่าว

-   ตารางสรุปงบการเงินรวมและงบการเงินเฉพาะบริษัท

  -------------------- --------------- --------------- --------------- ------------------- --------------- ---------------
                       งบการเงินรวม                                     งบการเงินเฉพาะบริษัท                   

                                                                                                           (บาท)

                       2545            2544            2543            2545                2544            2543

  สินทรัพย์หมุนเวียน        638,277,861     628,026,121     788,523,071     331,571,152         290,395,027     317,484,267

  สินทรัพย์รวม            1,285,389,005   1,250,945,383   1,431,733,843   1,208,497,042       1,115,994,675   1,200,008,232

  หนี้สินหมุนเวียน          264,832,339     244,063,732     565,815,387     160,714,481         118,344,419     351,009,357

  หนี้สินรวม              632,858,495     703,064,527     1,002,215,414   641,472,142         650,198,466     798,065,025

  ส่วนของผู้ถือหุ้น          640,410,210     535,780,264     417,478,202     567,024,901         465,796,209     401,943,207

  รายได้จากการขาย       1,487,602,746   1,857,364,938   1,677,837,067   919,423,422         1,031,111,752   841,681,231

  รายได้รวม             1,544,746,072   1,890,404,885   1,733,804,642   942,814,054         1,054,576,932   880,862,221

  กำไรขั้นต้น             190,375,970     284,100,248     255,804,266     145,596,257         215,523,932     134,922,186

  กำไรสุทธิ (ขาดทุนสุทธิ)   66,700,523      123,235,289     82,697,361      66,700,523          63,853,002      82,697,361

  กำไรสุทธิ/หุ้น           1.67            3.08            2.06            1.67                1.65            2.06
  (ขาดทุนสุทธิ/หุ้น)                                                                                            
  -------------------- --------------- --------------- --------------- ------------------- --------------- ---------------

-   อัตราส่วนทางการเงิน

  ----------------------------------- ------- ------------- -------- -------- ------------------- ----------- -----------
                                              งบการเงินรวม                     งบการเงินเฉพาะบริษัท               

  อัตราส่วนสภาพคล่อง                             2545          2544     2543     2545                2544        2543

  - อัตราส่วนสภาพคล่อง                   (เท่า)   2.41          2.55     1.39     2.06                2.45        0.90

  - อัตราส่วนสภาพคล่องหมุนเร็ว             (เท่า)   0.86          0.87     0.29     1.08                0.98        0.27

  - อัตราส่วนสภาพคล่องกระแสเงินสด         (เท่า)   0.06          0.70     0.19     0.19                0.63        0.10

  - อัตราส่วนหมุนเวียนลูกหนี้การค้า           (เท่า)   9.29          14.68    13.59    7.92                10.95       8.71

  - ระยะเก็บหนี้เฉลี่ย                     (วัน)    38.75         24.53    26.48    45.45               32.99       41.34

  - อัตราส่วนหมุนเวียนสินค้าคงเหลือ          (เท่า)   26.69         9.79     5.27     N/A                 48,574.03   42,092.50

  - ระยะเวลาขายสินค้าเฉลี่ย               (วัน)    13.49         36.79    68.26    -                   0.01        0.01

  - อัตราส่วนหมุนเวียนเจ้าหนี้               (เท่า)   16.83         11.57    6.44     16.81               6.97        4.19

  - ระยะเวลาชำระหนี้                    (วัน)    21.39         31.10    55.94    21.42               51.63       85.95

  - Cash Cycle                        (วัน)    30.85         30.21    38.80    24.04               (18.63)     (44.61)

  อัตราส่วนแสดงความสามารถในการหากำไร                                                                            

  - อัตรากำไรขั้นต้น                      %       12.80         15.30    15.25    15.84               20.90       16.03

  - อัตรากำไรจากการดำเนินงาน            %       2.12          3.75     2.04     4.89                6.41        4.06

  - อัตรากำไรอื่น                        %       2.36          2.88     2.89     2.37                -           5.77

  - อัตราส่วนเงินสดต่อการทำกำไร           %       49.04         406.02   385.18   58.45               223.62      123.36

  - อัตรากำไรสุทธิ                       %       4.32          6.52     4.77     7.07                6.27        9.39

  - อัตราผลตอบแทนผู้ถือหุ้น                 %       11.34         25.86    21.20    12.89               15.19       22.93

                                              งบการเงินรวม                     งบการเงินเฉพาะบริษัท               

  อัตราส่วนแสดงประสิทธิภาพในการดำเนินงาน           2545          2544     2543     2545                2544        2543

  - อัตราผลตอบแทนจากสินทรัพย์             %       5.26          9.19     5.68     5.74                5.71        7.17

  - อัตราผลตอบแทนจากสินทรัพย์ถาวร         %       24.24         36.46    26.13    39.66               39.53       47.08

  - อัตราการหมุนเวียนของสินทรัพย์           (เท่า)   1.22          1.41     1.19     0.81                0.91        0.76

  อัตราส่วนวิเคราะห์นโยบายการเงิน                                                                                  

  - อัตราส่วนหนี้สินต่อส่วนของผู้ถือหุ้น          (เท่า)   0.99          1.31     2.40     1.13                1.39        1.99

  - อัตราส่วนความสามารถชำระดอกเบี้ย       (เท่า)   3.63          8.97     2.95     5.04                7.80        1.94

  - อัตราส่วนความสามารถชำระภาระผูกพัน     (เท่า)   0.18          1.30     0.92     0.46                0.89        0.90

  - อัตราการจ่ายเงินปันผล                 %       -             -        -        -                   -           -
  ----------------------------------- ------- ------------- -------- -------- ------------------- ----------- -----------

(2) คำอธิบายและวิเคราะห์ฐานะการเงินและผลการดำเนินงาน

(1) บริษัทฯไม่เคยเปิดเผยเป้าหมายการดำเนินธุรกิจในระยะ 3-5 ปีไว้กับผู้ถือหุ้น

(2) ภาพรวมของการดำเนินงานที่ผ่านมา

-   ภาพรวมของการดำเนินงานของบริษัทและบริษัทย่อย

  ปี 2545

  ผลการดำเนินงานของบริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อยในปี 2545
  มีผลกำไรสุทธิ 66.7 ล้านบาท ซึ่งเป็นผลกำไรจากกลุ่มธุรกิจเสื้อผ้าสำเร็จรูป 47.1 ล้านบาท
  กลุ่มธุรกิจพัฒนาอสังหาริมทรัพย์ 14.3 ล้านบาท และอื่นๆ 5.3 ล้านบาท

  กลุ่มธุรกิจเสื้อผ้าสำเร็จรูป บริษัทฯที่ดำเนินธุรกิจในประเทศไทยคือ บมจ.คาสเซ่อร์พีคโฮลดิ้งส์
  และ บจ.ซี.พี.จี.การ์เมนท์ มีผลกำไรสุทธิ 109.9 ล้านบาท ซึ่งเป็นผลกำไรจากการดำเนินงาน
  74.8 ล้านบาท บริษัทฯได้ชำระหนี้ครบถ้วนตามเงื่อนไขสัญญา
  จึงได้รับยกเว้นเงินต้นบางส่วนและดอกเบี้ยที่ค้างชำระ บันทึกเป็นกำไรจากการปรับโครงสร้างหนี้
  35.1 ล้านบาท ส่วนบริษัทฯ 2 แห่งที่ดำเนินกิจการที่ประเทศกัมพูชา มีผลขาดทุนสุทธิ 61.3
  ล้านบาท

  จากผลภาวะเศรษฐกิจของโลกโดยรวม
  และผลกระทบต่อเนื่องจากเหตุการณ์วินาศกรรมครั้งใหญ่ที่ประเทศสหรัฐอเมริกา
  เมื่อเดือนกันยายน 2544 และการแข่งขันกับผู้ผลิตที่มีต้นทุนด้านแรงงานต่ำ
  ส่งผลต่อยอดขายลดลงจากปี 2544 จำนวน 4.9 ล้านเหรียญสหรัฐอเมริกา
  และสาเหตุที่สำคัญอีกประการหนึ่งคือ การแข็งค่าของเงินบาท
  เมื่อเปรียบเทียบกับอัตราแลกเปลี่ยนของปีก่อน ทำให้ยอดขายลดลงจากปี 2544 จำนวน 263.5
  ล้านบาท

  ส่วนบริษัทฯ 2 แห่ง ที่ดำเนินธุรกิจที่ประเทศกัมพูชา ประสบปัญหาด้านแรงงานคือ
  การขาดแคลนแรงงานที่มีฝีมือทำให้ผลิตสินค้าล่าช้าเกินกำหนด ในปี 2545
  เกิดฝนตกหนักทำให้สินค้าสำเร็จรูปและวัตถุดิบที่เก็บไว้ที่คลังสินค้านอกบริเวณโรงงานได้รับความเสียหาย
  บริษัทฯ ต้องขายสินค้าไปในราคาถูก ทำให้ต้องขาดทุน 34.1 ล้านบาท

  ปี 2544

  ผลการดำเนินงานของบริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อยในปี 2544 นี้
  มีผลกำไรสุทธิ 121.0 ล้านบาท เป็นผลกำไรจากการดำเนินงาน 67.4 ล้านบาท
  และกำไรจากการปรับโครงสร้างหนี้ 53.6 ล้านบาท

  กลุ่มธุรกิจเสื้อผ้าสำเร็จรูป มีรายได้จากการขายในปี 2544 จำนวน 1,690.6 ล้านบาท
  เพิ่มขึ้นจากปี 2543 เป็นจำนวน 174.0 ล้านบาท
  การเพิ่มขึ้นของยอดขายนี้เนื่องมาจากค่าเงินบาทที่อ่อนตัวเมื่อเปรียบเทียบกับปี 2543 ในช่วงปี
  2542 –2544 บริษัทฯได้เปลี่ยนเครื่องจักรและอุปกรณ์ ทดแทนเครื่องจักรเดิมมูลค่ารวม 43
  ล้านบาท ทำให้สามารถเพิ่มประสิทธิภาพการผลิต ในปี 2544 นี้
  บริษัทสามารถผลิตสินค้าได้ทันตามกำหนดที่ลูกค้าต้องการ ทำให้ไม่จำเป็นต้องขนส่งทางอากาศ
  เป็นผลให้ต้นทุนด้านขนส่งลดลงจากปี 2543 เป็นจำนวนเงิน 28.7 ล้านบาท

  ในปี 2544 ตลาดส่งออกที่สำคัญยังคงเป็นประเทศสหรัฐอเมริกา รองลงมาคือกลุ่มสหภาพ ยุโรป
  โดยมีสัดส่วนยอดขายร้อยละ 76.4 และ 18.4 ของมูลค่าขายทั้ง ญี่ปุ่น แคนาดา และอื่นๆ
  รวมกันมียอดขายร้อยละ 5.2 สำหรับตลาดญี่ปุ่นนั้นในอดีตเคยเป็นตลาดส่งออกที่สำคัญของบริษัทฯ
  แต่เนื่องจากปัญหาทางเศรษฐกิจของประเทศญี่ปุ่นส่งผลกระทบต่อกำลังซื้อ
  และความต้องการของผู้บริโภค
  มูลค่าสินค้าที่ส่งไปจำหน่ายในประเทศญี่ปุ่นลดลงเป็นลำดับนับตั้งแต่ปี 2540 เป็นต้นมา

  กลุ่มธุรกิจพัฒนาอสังหาริมทรัพย์ เศรษฐกิจโดยรวมยังไม่ปรากฏสัญญาณการฟื้นตัวอย่างชัดเจน
  ทำให้เกิดอุปสงค์น้อยกว่าอุปมาน ผู้ซื้อมีโอกาสเลือกซื้อที่ราคาและทำเลที่พึงพอใจสูงสุด
  ทำให้มีการแข่งขันด้านราคาและคุณภาพ รัฐบาลได้ออกมาตรการส่งเสริมธุรกิจอสังหาริมทรัพย์คือ
  ลดค่าธรรมเนียมจดทะเบียนสิทธิและนิติกรรม หักลดหย่อนภาษีเงินได้จากดอกเบี้ยจ่าย
  ยกเว้นรัษฎากรแก่ธุรกิจบ้านจัดสรร นอกจากนี้อัตราดอกเบี้ยเงินกู้ยืมต่ำ
  เหล่านี้ล้วนเป็นปัจจัยด้านบวกสำหรับธุรกิจพัฒนาอสังหาริมทรัพย์ ในปี 2544
  กลุ่มธุรกิจพัฒนาอสังหาริมทรัพย์ มียอดขายและโอนกรรมสิทธิให้ผู้ซื้อ 166.8 ล้านบาท
  โครงการหมู่บ้านสิวารัตน์ 3 ซึ่งดำเนินการตั้งแต่ปี 2539 ได้ขายและโอนกรรมสิทธิให้ผู้ซื้อแล้ว
  1,511 หน่วย คงเหลือ 129 หน่วย ส่วนโครงการสิวารัตน์ 4
  การขายและการก่อสร้างได้ดำเนินไปแล้วประมาณร้อยละ 50 ของแผนงาน

  แนวโน้วของธุรกิจเสื้อผ้าสำเร็จรูป ภาวะเศรษฐกิจของตลาดโลกเป็นปัจจัยสำคัญ
  โดยเฉพาะอย่างยิ่งประเทศที่เป็นคู่ค้าที่สำคัญคือประเทศสหรัฐอเมริกา
  ประเทศในกลุ่มสหภาพยุโรป และญี่ปุ่น
  นอกจากนี้การแข่งขันทางการตลาดในกลุ่มผู้ผลิตที่มีต้นทุนด้านแรงงานต่ำ เช่น ประเทศจีน อินเดีย
  เวียตนาม เป็นต้น ปัจจุบันความก้าวหน้าในเทคโนโลยีด้านการสื่อสาร
  ผู้ซื้อต่างมีข้อมูลและสามารถติดต่อสื่อสารกันได้อย่างสะดวกและรวดเร็ว
  ทำให้เกิดการแข่งขันในวงกว้างขึ้น ไม่มีข้อจำกัดขอบเขตดังเช่นในอดีต
  ประเทศสหรัฐอเมริกาซึ่งเป็นตลาดที่ใหญ่ที่สุดของบริษัทฯในขณะนี้ แม้ว่าเดือนกันยายน 2544
  ที่เกิดวินาศกรรมการก่อการร้ายทำลายทรัพย์สินและจิตใจของประชาชนชาวอเมริกันอย่างมหาศาล
  เริ่มมีสัญญาณที่บ่งบอกถึงการฟื้นตัวทางเศรษฐกิจ ย่อมส่งผลดีต่อด้านการตลาด
  ส่วนแนวโน้มของธุรกิจพัฒนาอสังหาริมทรัพย์นั้น การที่รัฐบาลให้ความสนใจและช่วยเหลือ
  พร้อมทั้งได้ออกมาตรการด้านภาษีดังที่ได้กล่าวมาแล้ว ประกอบกับอัตราดอกเบี้ยการกู้ยืมต่ำ
  ย่อมเป็นผลดีต่อธุรกิจพัฒนาอสังหาริมทรัพย์โดยรวม

ปี 2543

  ผลการดำเนินงานของ บมจ. คาสเซ่อร์พีคโฮลดิ้งส์ จำกัด (มหาชน) และบริษัทย่อยในปี 2543
  มีผลกำไรสุทธิ 79.54 ล้านบาท ในจำนวนนี้ได้รวมกำไรจากการปรับปรุงโครงสร้างหนี้ 48.54
  ล้านบาท จากการที่บริษัท คาสเซ่อร์พีคโฮลดิ้งส์ จำกัด (มหาชน)
  ได้ทำสัญญาปรับปรุงโครงสร้างหนี้กับบริษัทแห่งหนึ่ง
  ซึ่งรับโอนตั๋วสัญญาใช้เงินจากสถาบันการเงินที่ถูกสั่งปิดกิจการ
  บริษัทฯได้ปฏิบัติตามเงื่อนไขของสัญญาปรับปรุงโครงสร้างหนี้
  จึงได้รับยกเว้นเงินต้นบางส่วนและดอกเบี้ยที่ค้างชำระเดิมทั้งจำนวน

  อัตราดอกเบี้ยเงินกู้ยืมลดลงจากปีก่อน
  ทำให้ภาระการจ่ายดอกเบี้ยของบริษัทและรวมบริษัทย่อยลดลง 47.13 ล้านบาท
  ประกอบกับบริษัทฯได้คืนเงินต้นให้สถาบันการเงินต่างๆ รวม 91.49 ล้านบาท

  ธุรกิจเสื้อผ้าสำเร็จรูปในปี 2543 นี้ มียอดขาย 1,516.58 ล้านบาท เพิ่มขึ้นจากปี 2542
  จำนวน 264.23 ล้านบาท คิดเป็นร้อยละ 21.10
  วัตถุดิบประเภทผ้าที่นำเข้าจากต่างประเทศเกิดความล่าช้า
  เพื่อให้การผลิตและการส่งมอบสินค้าให้ลูกค้าทันตามกำหนด
  บริษัทฯต้องเสียค่าใช้จ่ายขนส่งทางอากาศเป็นจำนวนสูงถึง 30
  ล้านบาทเศษและในปีนี้โรงงานผลิตเสื้อผ้าของบริษัท 2 แห่งคือ บมจ.คาสเซ่อร์พีคโฮลดิ้งส์ และ
  บจก.ซีพีจี การ์เมนท์ ได้ซื้อเครื่องจักรและอุปกรณ์มูลค่า 21.25 ล้านบาท
  เพื่อเพิ่มประสิทธิภาพการผลิตและทดแทนเครื่องจักรเก่าที่ล้าสมัย ทำให้บริษัทสามารถเพิ่มกำลัง
  การผลิตจากเดิมร้อยละ 15

  สำหรับธุรกิจด้านพัฒนาอสังหาริมทรัพย์นั้น
  ภาวะเศรษฐกิจของประเทศเป็นปัจจัยสำคัญที่กระทบต่อธุรกิจนี้ ในปี 2543 ที่ผ่านมา
  มีปัจจัยหลายประการที่เอื้ออำนวยต่อการตัดสินใจซื้อบ้าน เช่น
  สถาบันการเงินให้การสนับสนุนผู้ซื้อด้านการเงินโดยให้อัตราดอกเบี้ยเงินกู้ยืมสำหรับผู้ซื้อบ้านต่ำ
  เงื่อนไขการผ่อนชำระหนี้คืนมีระยะเวลายาวกว่าเดิม
  มาตรการลดภาษีธุรกิจเฉพาะและเพิ่มค่าลดหย่อนดอกเบี้ยจ่ายเงินได้บุคคลธรรมดา
  อีกทั้งภาวะเศรษฐกิจเริ่มมีโอกาสพื้นตัวบ้าง ทำให้ผู้ซื้อที่ต้องการซื้อบ้านตัดสินใจได้ง่ายขึ้น
  ผลการดำเนินงานของบริษัทในกลุ่มธุรกิจด้านพัฒนาอสังหาริมทรัพย์มียอดขาย 161.26 ล้านบาท
  กำไรสุทธิ 9.05 ล้านบาท

  แนวโน้มของธุรกิจเสื้อผ้าสำเร็จรูป ซึ่งเป็นอุตสาหกรรมที่ต้องพึ่งพิงแรงงานเป็นสำคัญ
  จำเป็นต้องมีเครื่องจักรและอุปกรณ์ที่ทันสมัยและมีประสิทธิภาพสูง ควบคู่กับการพัฒนาช่างฝีมือ
  เพื่อให้สามารถผลิตสินค้าคุณภาพดี ฝีมือประณีต และต้นทุนต่อหน่วยต่ำ
  สามารถแข่งขันกับผู้ผลิตรายอื่นๆ ในตลาดโลกได้
  ผู้ซื้อต้องการซื้อสินค้าจากผู้ผลิตที่สามารถตอบสนองความต้องการด้านคุณภาพดี ราคายุติธรรม
  การส่งมอบสินค้าตรงเวลาที่กำหนด ส่วนแนวโน้มของธุรกิจด้านพัฒนาอสังหาริมทรัพย์
  ซึ่งได้รับการสนับสนุนด้านภาษีจากกระทรวงการคลังทั้งทางตรงและทางอ้อม
  สถาบันการเงินให้การสนับสนุนด้านสินเชื่อ และภาวะเศรษฐกิจมีแนวโน้มในทางที่ดีขึ้น
  ธุรกิจพัฒนาอสังหาริมทรัพย์จะมีแนวโน้มที่ดีเช่นเดียวกัน

(3) ฐานะการเงินและการวิเคราะห์ฐานะการเงินของบริษัท

-   สินทรัพย์

  ------------------------- ------------------- ------- --------- ------- --------- -------
                            งบการเงินรวม                                             

                                                                          ล้านบาท    

                            2545                %       2544      %       2543      %

  สินทรัพย์หมุนเวียน             638.3               49.7    628.0     50.2    788.5     55.1

  เงินลงทุนและเงินให้กู้ยืม        120.4               9.4     113.4     9.1     126.0     8.8

  ที่ดิน อาคารและอุปกรณ์         458.5               35.7    453.5     36.3    458.9     32.1

  โครงการที่ยังไม่เริ่มดำเนินการ   42.0                3.3     32.5      2.6     32.6      2.3

  สินทรัพย์อื่นๆ                 26.2                2.0     23.5      1.8     25.7      1.7

  รวมสินทรัพย์                 1,285.4             100.0   1,250.9   100.0   1,431.7   100.0

                            งบการเงินเฉพาะบริษัท                                       

                                                                          ล้านบาท    

                            2545                %       2544      %       2543      %

  สินทรัพย์หมุนเวียน             331.6               27.4    290.4     26.0    317.5     26.5

  เงินลงทุนและเงินให้กู้ยืม        644.1               53.3    603.0     54.0    648.0     54.0

  ที่ดิน อาคารและอุปกรณ์         221.9               18.4    210.5     18.9    220.7     18.4

  โครงการที่ยังไม่เริ่มดำเนินการ   -                   -       0.0       0.0     0.0       0.0

  สินทรัพย์อื่นๆ                 10.9                0.9     12.1      1.1     13.8      1.1

  รวมสินทรัพย์                 1,208.5             100.0   1,116.0   100.0   1,200.0   100.0
  ------------------------- ------------------- ------- --------- ------- --------- -------

  สินทรัพย์หมุนเวียน การเปลี่ยนแปลงที่สำคัญคือ

  กลุ่มธุรกิจเสื้อผ้าสำเร็จรูป ในปี 2545 บริษัทฯตกลงซื้อขายภายใต้การชำระเงิน 60-90 วัน
  หลังจากส่งของ (ดูหมายเหตุประกอบงบการเงินข้อ 7) ในเดือนมกราคม 2546
  บริษัทฯรับได้ชำระเงินจากลูกหนี้ครบถ้วนแล้ว

  กลุ่มธุรกิจพัฒนาอสังหาริมทรัพย์ เดือนธันวาคม 2545 บริษัทฯได้ซื้อที่ดินมูลค่า 87.4 ล้านบาท
  เพื่อดำเนินการโครงการสิวารัตน์ 3 บันทึกบัญชีอสังหาริมทรัพย์รอการขาย
  (ดูหมายเหตุประกอบงบการเงินข้อ 8)

-   คุณภาพของสินทรัพย์ บริษัทฯได้ปฏิบัติตามมาตรฐานบัญชีเกี่ยวกับการด้อยค่าของสินทรัพย์
    การตั้งสำรองค่าเผื่อหนี้สงสัยจะสูญ การตีราคาสินค้าคงเหลือ
    การตีราคาอสังหาริมทรัพย์รอการขาย และตีราคาสินทรัพย์ต่างๆ

-   สภาพคล่อง อัตราส่วนสภาพคล่องอยู่เกณฑ์ที่ดี แม้ว่าจะต่ำกว่าปี 2544 ระยะเก็บหนี้เฉลี่ยลดลง

-   กระแสเงินสด

  งบกระแสเงินสด ณ วันที่ 31 ธันวาคม 2545

+--------------------------------+--------+--------+--------+--------+
|                                | งบการ  |        | งบการ  |        |
|                                | เงินรวม |        | เงินเฉพ |        |
|                                |        |        | าะบริษัท |        |
+--------------------------------+--------+--------+--------+--------+
| เงินสดจากกิจการดำเนินงาน          | เพิ่มขึ้น  | 15.5   | เพิ่มขึ้น  | 26.3   |
+--------------------------------+--------+--------+--------+--------+
| เงินสดจากกิจกรรมลงทุน             | ลดลง   | (21.7) | เพิ่มขึ้น  | (24.7) |
+--------------------------------+--------+--------+--------+--------+
| เงินสดจากกิจกรรมจัดหาเงิน          | ลดลง   | (63.7) | ลดลง   | (32.0) |
+--------------------------------+--------+--------+--------+--------+
| เงินสดสุทธิ                       | ลดลง   | 69.9   | ลดลง   | 30.4   |
+--------------------------------+--------+--------+--------+--------+

  รายการสำคัญที่กระทบต่อการเปลี่ยนแปลงของงบกระแสเงินสดมีดังนี้

  เงินสดจากกิจกรรมดำเนินงาน

  จากงบการเงินรวม

-   กระแสเงินสดเพิ่มที่สำคัญคือ กำไรสุทธิ 66.7 ล้านบาท ค่าเสื่อมราคาทรัพย์สิน 45.3
    ล้านบาท เจ้าหนี้การค้าลดลง 22.4 ล้านบาท สินค้าคงเหลือลดลง 15.3 ล้านบาท

-   กระแสเงินสดลดที่สำคัญคือ กำไรจากการปรับโครงสร้างหนี้ 48.1 ล้านบาท
    ลูกหนี้การค้าเพิ่มขึ้น 84.6 ล้านบาท

  งบการเงินเฉพาะบริษัทฯ

  - กระแสเงินสดเพิ่มที่สำคัญคือ กำไรสุทธิ 66.7 ล้านบาท ค่าเสื่อมราคาทรัพย์สิน 19.0

  ล้านบาท ดอกเบี้ยรับ 34.2 ล้านบาท เจ้าหนี้การค้าเพิ่ม 10.0 ล้านบาท ค่าใช้จ่ายค้างจ่ายเพิ่ม
  9.5 ล้านบาท

  - กระแสเงินสดลดลงที่สำคัญคือ กำไรจากการปรับโครงสร้างหนี้ 29.0 ล้านบาท ลูกหนี้

  การค้าเพิ่มขึ้น 86.9 ล้านบาท

  เงินสดจากกิจกรรมลงทุน

  จากงบการเงินรวม

  - กระแสเงินสดลดลงที่สำคัญคือ ซื้อเครื่องจักรเพื่อทดแทนเครื่องจักรเก่า 23.5 ล้านบาท

  จากงบการเงินเฉพาะบริษัท

-   กระแสเงินสดเพิ่มที่สำคัญคือ ได้รับเงินปันผลจากบริษัทย่อย 25.4 ล้านบาท

-   กระแสเงินสดลดที่สำคัญคือ จ่ายเพื่อบริษัทย่อย 40.0 ล้าน
    ซื้อเครื่องจักรเพื่อทดแทนเครื่องเก่า 9.8 ล้านบาท

  เงินสดจากกิจกรรมจัดหาเงิน

  จากงบการเงินรวม

-   กระแสเงินสดลดลงที่สำคัญคือ คืนเงินเบิกเกินบัญชีและตั๋วสัญญาใช้เงิน 19.9 ล้านบาท
    ชำระคืนเงินกู้ระยะยาว 45.8 ล้านบาท

  จากงบการเงินเฉพาะบริษัท

-   กระแสเงินสดลดลงที่สำคัญคือ คืนเงินเบิกเกินบัญชีและตั๋วสัญญาใช้เงิน 4.6 ล้านบาท

  ชำระคืนเงินกู้ระยะยาว 27.4 ล้านบาท

-   แหล่งที่มาของเงินทุนจากการดำเนินงาน

  ความเหมาะสมของโครงสร้างเงินสด

  จากผลกำไรสุทธิอย่างต่อเนื่องตั้งแต่ปี 2543 , 2544 และ 2545 จำนวน 82.7 , 123.2
  และ 66.7 ล้านบาท ตามลำดับ จึงเป็นแห่งที่มาของเงินทุนจากการดำเนินงาน

(4) ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

  กลุ่มธุรกิจเสื้อผ้าสำเร็จรูป บริษัทฯผลิตสินค้าภายใต้เครื่องหมายการค้า ตามแบบ ชนิด
  และจำนวนที่ลูกค้าสั่งซื้อ โดยมีสัญญาส่งมอบสินค้าภายในระยะเวลา
  หากผิดเงื่อนไขในข้อตกลงในสัญญา ลูกค้าอาจจะยกเลิกคำสั่งซื้อ
  ทำให้สินค้าที่ผลิตเสร็จไม่สามารถขายให้แก่ผู้ค้ารายอื่นได้
  เพราะเป็นแบบและเครื่องหมายการค้าที่จดทะเบียนลิขสิทธิ์แล้ว

  นอกเหนือจากปัจจัยเสี่ยงที่บริษัทฯไม่สามารถจะควบคุมได้ เช่น ปัญหาการเกิดสงคราม
  การเกิดวินาศภัย การจลาจล ที่ทำให้การคมนาคมขนส่งสินค้าต้องล่าช้าออกไป
  การผลิตต้องหยุดชะงักลง เป็นต้น การบริหารการผลิตที่มีประสิทธิภาพ เริ่มจากการจัดซื้อ
  การตรวจสอบ การควบคุมคุณภาพวัตถุดิบ การควบคุมการผลิตทุกขั้นตอน
  เพื่อให้ได้สินค้าที่มีคุณภาพสามารถส่งมอบสินค้าได้ตามกำหนดที่ลูกค้าต้องการ
  เป็นการลดความเสี่ยงในกรณีที่อาจถูกยกเลิกคำสั่งซื้อได้